b'\n_START_ARTICLE_\nJok\xc5\xabbas Jasinskis\n_START_SECTION_\nBiografija\n_START_PARAGRAPH_\n1773\xc2\xa0m. buvo priimtas \xc4\xaf Var\xc5\xa1uvoje \xc4\xafsik\xc5\xabrus\xc4\xaf Riteri\xc5\xb3 mokyklos kadet\xc5\xb3 korpus\xc4\x85 (\xc5\xa1itokia mokslo koncepcija sukurta Pranc\xc5\xabzijoje, prilygsta \xc5\xa1i\xc5\xb3 dien\xc5\xb3 kolegijoms, nes karinis mokymas buvo susiejamas su bendruoju lavinimu). \xc5\xa0ioje mokykloje J. Jasinskis tapo karo in\xc5\xbeinieriumi. To laikme\xc4\x8dio karo in\xc5\xbeinieriai buvo mokomi daryti \xc4\xaftvirtinimus, supa\xc5\xbeindinami su geodezijos bei kartografijos mokslais._NEWLINE_1783\xc2\xa0m. tapo lektoriumi bei instruktoriumi Var\xc5\xa1uvoje._NEWLINE_1784\xc2\xa0m. pasitrauk\xc4\x97 i\xc5\xa1 kariuomen\xc4\x97s, tapo priva\xc4\x8diu mokytoju, per \xc5\xa1\xc4\xaf laik\xc4\x85 k\xc5\xabr\xc4\x97 patriotin\xc4\x99 poezij\xc4\x85, studijavo Ruso ir Voltero darbus. Laisvalaikiu ra\xc5\xa1\xc4\x97 eil\xc4\x97ra\xc5\xa1\xc4\x8dius._NEWLINE_1788\xc2\xa0m. i\xc5\xa1kilo ATR sunykimo gr\xc4\x97sm\xc4\x97, Jasinskis, kaip ir daugelis kit\xc5\xb3 karinink\xc5\xb3, pvz T. Kosciu\xc5\xa1ka gr\xc4\xaf\xc5\xbeo \xc4\xaf kariuomen\xc4\x99. Atsid\xc5\xabr\xc4\x97 Vilniuje, Stanislovo Augusto LDK korpuse, kuriam tuo metu vadovavo etmonas Kazimieras Nestoras Sapiega._NEWLINE_1789\xc2\xa0m. tapo Vilniaus in\xc5\xbeinerijos karo mokyklos vir\xc5\xa1ininku._NEWLINE_1790 met\xc5\xb3 prad\xc5\xbeioje, u\xc5\xbe pastangas tarnyboje, buvo suteiktas pulkininko laipsnis._NEWLINE_1792 metais Jasinskis vadovavo Karaliaus Kanalo darbams (Kana\xc5\x82 Kr\xc3\xb3lewski) kanalas jungiantis Dniepro ir Bugo upes prie Pripet\xc4\x97s).\n_START_SECTION_\nLenkijos-Rusijos karas\n_START_PARAGRAPH_\n1792-06-18 Rusijos Imperijos kariai \xc4\xafsiver\xc5\xbe\xc4\x97 \xc4\xaf ATR, Jasinskis tuo metu buvo dabartin\xc4\x97s Baltarusijos teritorijoje, jis reng\xc4\x97 topografin\xc4\xaf\xc2\xa0\xe2\x80\x93 karin\xc4\xaf \xc5\xbeem\xc4\x97lap\xc4\xaf, ruo\xc5\xa1\xc4\x97 karo atvejui skirtus miest\xc5\xb3 gynybos planus._NEWLINE_Prasid\xc4\x97jus karui vadovavo ruo\xc5\xa1iant Bresto miesto gynybinius tvirtinimus. Liepos 27 d. rusai u\xc5\xbe\xc4\x97m\xc4\x97 Bresto miest\xc4\x85, su ATR kariuomene i\xc5\xa1 jo pasitraukia ir J. Jasinskis. U\xc5\xbe ger\xc4\x85, tegu ir nes\xc4\x97kming\xc4\x85, pasirodym\xc4\x85 Bresto miesto gynybos organizavime bei pa\xc4\x8diame gynime, pulkininkui Jasinskiui suteik\xc4\x97 Riterio karo dorybi\xc5\xb3 kry\xc5\xbei\xc5\xb3._NEWLINE_I\xc5\xa1 Bresto dalinys atsitrauk\xc4\x97 \xc4\xaf Var\xc5\xa1uv\xc4\x85, ta\xc4\x8diau liepos 24 d. ATR karalius par\xc4\x97jo \xc4\xaf Targowica konfederacij\xc4\x85 (ji mat\xc4\x97 kitoki\xc4\x85 Gegu\xc5\xbe\xc4\x97s 3 d konstitucij\xc4\x85) ir i\xc5\xa1leido \xc4\xafsakym\xc4\x85 draud\xc5\xbeianti lenkams tarnauti lietuvi\xc5\xb3 kapitalo daliniuose. Jasinskis pasiliko Var\xc5\xa1uvoje, Michaelio Sokolniskiemu kari\xc5\xabn\xc5\xb3 korpuse._NEWLINE_1793 metais atvyko \xc4\xaf Vilni\xc5\xb3 ir \xc4\x97m\xc4\x97si vadovauti Vilniaus in\xc5\xbeinieri\xc5\xb3 korpusui._NEWLINE_T. Kosciu\xc5\xa1kos sukilimas 1794\xc2\xa0m. baland\xc5\xbeio 23-24 d. nakt\xc4\xaf sukil\xc4\x97liai u\xc5\xbe\xc4\x97m\xc4\x97 Vilni\xc5\xb3. 24 d. Vilniaus rotu\xc5\xa1\xc4\x97s aik\xc5\xa1t\xc4\x97je J. Jasinskis paskelb\xc4\x97 Lietuvos sukilimo akt\xc4\x85. Jasinskiui patik\xc4\x97jo miesto komendanto pareigyb\xc4\x99, kuri \xc4\xafpareigojo r\xc5\xabpintis miesto gynyba. Vyko pasiruo\xc5\xa1imai m\xc5\xab\xc5\xa1iui su rusais, gegu\xc5\xbe\xc4\x97s 3 dien\xc4\x85 Lietuvos tautin\xc4\x97s auk\xc5\xa1\xc4\x8diausiosios tarybos sprendimu, jis buvo paskirtas Lietuvos Ginkluot\xc5\xb3j\xc5\xb3 paj\xc4\x97g\xc5\xb3 vyriausiuoju vadu, jau gegu\xc5\xbe\xc4\x97s 7 dien\xc4\x85 prie Vilniaus \xc4\xafvyko kariuomeni\xc5\xb3 susir\xc4\x97mimas, sukil\xc4\x97liai dominavo m\xc5\xab\xc5\xa1yje._NEWLINE_U\xc5\xbe Vilniaus gynyb\xc4\x85, gegu\xc5\xbe\xc4\x97s 11 d. , jam buvo suteiktas generolo leitenanto laipsnis.\n_START_SECTION_\nGenerolo tarnyba\n_START_PARAGRAPH_\nJasinskis sukilimo vardan kviet\xc4\x97 Lietuvos ir Baltarusijos valstie\xc4\x8dius jungtis prie sukilimo. D\xc4\x97l \xc5\xa1ito poelgio atsirado trintis su bajorija, be to pats Jasinskis buvo kra\xc5\xa1tutini\xc5\xb3 pa\xc5\xbei\xc5\xabr\xc5\xb3 \xc5\xbemogus (jakobin\xc5\xb3 r\xc4\x97m\xc4\x97jas, Pranc\xc5\xabzijos revoliucijos metu), tod\xc4\x97l jau 1794 gegu\xc5\xbe\xc4\x97s 21 d. T. Kos\xc4\x8diu\xc5\xa1kos \xc4\xafsakym\xc5\xb3 J. Jasinskis buvo pakeistas kit\xc5\xb3 kariuomen\xc4\x97s vadu. Nors ir pa\xc5\xbeemintas pareigose, Jasinskis liko tarnauti, dalyvavo bir\xc5\xbeelio 26 d. vykusiame m\xc5\xab\xc5\xa1yje prie Solovo (Baltarusija), kuriame sukil\xc4\x97liai susitiko daug didesnes Rusijos paj\xc4\x97gas. Po m\xc5\xab\xc5\xa1io Jasinskis atsistatydino i\xc5\xa1 tarnybos kariuomen\xc4\x97je ir i\xc5\xa1vyko \xc4\xaf Var\xc5\xa1uv\xc4\x85._NEWLINE_07. 15 d. Vadovavo Nerevo fronto sukil\xc4\x97li\xc5\xb3 paj\xc4\x97goms Palenk\xc4\x97je._NEWLINE_Rugs\xc4\x97jo 29 dien\xc4\x85 jam \xc4\xafteiktas aukso \xc5\xbeiedas su i\xc5\xa1graviruotais \xc5\xbeod\xc5\xbeiais: \xe2\x80\x9eT\xc4\x97vyn\xc4\x97s gyn\xc4\x97jas\xe2\x80\x9c. \xc5\xa0is apdovanojimas buvo skirtas 1794\xc2\xa0m. sukilime pasi\xc5\xbeym\xc4\x97jusiems dalyviams.\n_START_SECTION_\nJasinskio mirtis\n_START_PARAGRAPH_\nD\xc4\x97l art\xc4\x97jan\xc4\x8dios itin didel\xc4\x97s generolo Suvorovo kariuomen\xc4\x97s, T. Kosciu\xc5\xa1kos \xc4\xafsakym\xc5\xb3 visi sukil\xc4\x97li\xc5\xb3 daliniai trauk\xc4\x97si \xc4\xaf Var\xc5\xa1uv\xc4\x85. Jasinskiui buvo paskirta ginti teritorij\xc4\x85 nuo Vyslos iki Targowek. Lapkri\xc4\x8dio 4 dien\xc4\x85 buvo \xc5\xa1turmuojama Praga, Var\xc5\xa1uvos priemiestis, i\xc5\xa1likusi istorija, jog Jasinskis atsisak\xc4\x97 dar toliau trauktis: \xe2\x80\x9eKod\xc4\x97l trauktis dabar, jei mes pasireng\xc4\x99 kovai? G\xc4\x97da b\xc4\x97gti i\xc5\xa1 m\xc5\xab\xc5\xa1io\xe2\x80\x9c. Jis \xc5\xbeuvo nuo durtuvo padarytos \xc5\xbeaizdos._NEWLINE_Palaidotas Var\xc5\xa1uvoje prie Kamionek rajono ba\xc5\xbeny\xc4\x8dios (Parafia Konkatedralna Bo\xc5\xbcego Cia\xc5\x82a na Kamionku).\n_START_SECTION_\nJ. Jasinskio vardo \xc4\xafam\xc5\xbeinimas\n_START_PARAGRAPH_\nAntrasis Vroclavo (Wroc\xc5\x82aw) ry\xc5\xa1i\xc5\xb3 pulkas (nuo 1995 07 01) (2 Inowroc\xc5\x82awski Pu\xc5\x82k Komunikacyjny)_NEWLINE_Vroclavo (Wroc\xc5\x82aw) karo in\xc5\xbeinerijos karinink\xc5\xb3 mokykla (Wy\xc5\xbcsza Szko\xc5\x82a Oficerska In\xc5\xbcynierii Wojskowej)_NEWLINE_Tre\xc4\x8diasis skaut\xc5\xb3 pulkas Dembisoje (D\xc4\x99bica) (3 Pu\xc5\x82k Saper\xc3\xb3w im. gen. Jakuba Jasi\xc5\x84skiego)_NEWLINE_Centrinis armijos mokymo centras ir chemijos in\xc5\xbeinerijos mokykla Vroclove (Wroc\xc5\x82aw) (Centrum Szkolenia Wojsk In\xc5\xbcynieryjnych i Chemicznych)_NEWLINE_17-asis Var\xc5\xa1uvos (Warszawa) karo in\xc5\xbeinerijos ir chemijos in\xc5\xbeinerijos centras (nuo 1914) (17 Warszawska Dru\xc5\xbcyna Harcerska)_NEWLINE_1-oji Sierpco ((Sierpc)miestas)) skaut\xc5\xb3 brolija_NEWLINE_Pradin\xc4\x97 mokykla nr. 258 Var\xc5\xa1uvoje (Warszawa)_NEWLINE_LXXII Lic\xc4\x97jus Var\xc5\xa1uvoje (Warszawa) (LXXII Liceum Og\xc3\xb3lnokszta\xc5\x82c\xc4\x85ce w Warszawie)_NEWLINE_V Lic\xc4\x97jus Vroclove (Wroc\xc5\x82aw) (V Liceum Og\xc3\xb3lnokszta\xc5\x82c\xc4\x85ce)_NEWLINE_Prahos (Var\xc5\xa1uvos priemies\xc4\x8dio) poezijos konkursas turi T\xc4\x97vyn\xc4\x97s poezijos J. Jasisnkio vardu pavadint\xc4\x85 premij\xc4\x85_NEWLINE_Buvo J. Jasinkio vardu pavadintas skaut\xc5\xb3 b\xc5\xabrys tarpukario Vilniuje (nuo 1926)_NEWLINE_Buvo J. Jasinskio vardu pavadinti prie\xc5\xa1kario IV gimnazija Var\xc5\xa1uvoje (panaikinta 1950\xc2\xa0m.)_NEWLINE_Kapas senosiose Var\xc5\xa1uvos Kamionek rajono kapin\xc4\x97se prie ba\xc5\xbeny\xc4\x8dios (Parafia Konkatedralna Bo\xc5\xbcego Cia\xc5\x82a na Kamionku), adresu ul. Grochowska 365_NEWLINE_Paminklas armijos mokymo centre Vroclave (Wroc\xc5\x82aw)_NEWLINE_Biustas V Vroclovo (Wroc\xc5\x82aw) vidurin\xc4\x97je mokykloje_NEWLINE_Kry\xc5\xbeius \xc5\xbeudyni\xc5\xb3 Prahoje aukoms atminti, Var\xc5\xa1uvoje (Pragi, Warszawa)_NEWLINE_Riedulys su Var\xc5\xa1uvoje (Warszawa), skirtas 200-osios prahos \xc5\xbeudyni\xc5\xb3 metin\xc4\x97ms._NEWLINE_Lentel\xc4\x97 Dievo Motinos Pergal\xc4\x97s Katedroje, Var\xc5\xa1uva (Warszawa)_NEWLINE_Baltarusijoje i\xc5\xa1leistas pa\xc5\xa1to \xc5\xbeenklas, su atvaizdu._NEWLINE_Miestai, kuriuose yra gatv\xc4\x97s pavadintos generolo Jasinskio vardu\xc2\xa0\xe2\x80\x93 Var\xc5\xa1uvoje (Warszawa), Chor\xc5\xbeovoje (Chorz\xc3\xb3w), \xc4\x8cezstove (Cz\xc4\x99stochowa), Glivache (Gliwice), Invroclave (Inowroc\xc5\x82aw), Krokuvoje (Krak\xc3\xb3w), Liubline (Lublin), Lodz\xc4\x97je (\xc5\x81\xc3\xb3d\xc5\xba), P\xc5\xbeiemy\xc5\xa1le (Przemy\xc5\x9bl), Radiome (Radom), Silezijos R\xc5\xabdoje (Ruda \xc5\x9al\xc4\x85ska), T\xc4\x8dieve (Tczew), \xc5\xbdaliuosiuose Kalnuose (Zielona G\xc3\xb3ra), \xc5\xbduravoje (\xc5\xbburawica), Kaune, Vilniuje.'